text: Bilister kører rasende stærkt
  01 februar 2011 kl. 14.44
  Fart-razzia i Toftlund og Vejen: 28 klip og fem frakendelser.
  At vejene nu er fri for is og sne betyder har medført, at bilisterne har sat hastigheden op.
  Syd- og Sønderjyllands Politi har lavet to hastighedskontroller på Koldingvej ved Toftlund i Haderslev kommune, og på Koldingvej i Vejen kommune.
  Det blev til 74 rapporter.
  Fem kørte så stærkt, at de fik kørekortet betinget frakendt. 28 fik klip i kærekortet. 
  De to højeste hastigheder, der blev registreret, stod førerne af to personbiler for. De blev begge målt til 140 km i timen, hvor man må køre 80.
  - Det er desværre ikke overraskende. Vi måler jævnligt meget høje hastigheder på Koldingvej, og vi har tænkt os at blive ved med intensive kontroller for at få hastigheden ned, siger den operative leder af færdselsafdelingen, Kenneth Benfeldt.
  Politiet gennemfører kontroller både på hverdage og i weekenden.
  